Andri Parubi

Andri Parubi (Андрій Володимирович Парубій; 31. jaanuar 1971 Tšervonograd, Lvivi oblast – 30. august 2025 Lviv) oli Ukraina poliitik. 

Ta oli 14. aprillist 2016 kuni 29. augustini 2019 Ukraina Ülemraada esimees. 

1994. aastal lõpetas ta Lvivi ülikooli ajalooteaduskonna.

 Ukraina poliitikas 
2013. aasta detsembrist 2014. aasta veebruarini oli ta Euromaidani omakaitse komandant. 
Ta oli 27. veebruarist 2014 Ukraina Rahvusliku Julgeoleku ja Kaitse Nõukogu sekretär. President Petro Porošenko rahuldas tema tagasiastumisavalduse 7. augustil 2014.  Ülemraada 6. ja 7. koosseisu liige Batkivštšõna esindajana. 2016 valiti ta Ülemraada esimeheks ning oli selles ametis 29. augustini 2019.

Noore mehena tegi Parubi kampaaniat Ukraina iseseisvumise nimel Nõukogude Liidust.

Ajaloolase haridusega Parubi oli ka ukraina keele kasutamise suur toetaja vene keele asemel, mis on poliitiliselt väga tundlik teema.

Atentaat 
pisi|left|Hetk enne atentaati
Parubi langes 2025. aasta 30. augusti hommikupoolikul umbes kell 10:35 Lvivis  ohvriks.Во Львове убили бывшего председателя Верховной рады Андрея Парубия. BBC News Русская служба, 30. VIII 2025

President Volodõmõr Zelenskõi mõistis tapmise hukka kui õõvastava mõrva ja ütles, et uurimisel kasutatakse kõiki vajalikke jõude ja vahendeid.
Ukraina rahvusringhääling Suspilne tsiteeris anonüümseid allikaid, kelle sõnul oli tulistaja riietatud toidukulleriks ja liikus elektrirattaga.
Ekspresident Petro Porošenko avaldas austust ja ütles, et see oli lask Ukraina südamesse. "Vaenlane ei suuda kunagi tappa ideaale, mille nimel Andri Parubi elas ja võitles," ütles ta, nimetades tapmist terroriaktiks.
Peaminister Julija Svõrõdenko nimetas Parubit patrioodiks, kes andis suure panuse riigi loomisse.
“Parubi pühendas oma elu juba väga noorest east alates võitlusele Ukraina iseseisvuse eest”, ütles praegune parlamendispiiker Ruslan Stefantšuk.
“Ta oli üks tänapäeva Ukraina rajajatest”, ütles seadusandja Irõna Heraštšenko.

Viited

 Välislingid 
 Военное положение не помешает проведению Объединительного собора в Киеве – Парубий – Zn.ua, 27.11.2018

Kategooria:Ukraina poliitikud
Kategooria:Lvivi ülikooli vilistlased
Kategooria:Tapetud poliitikud
Kategooria:Sündinud 1971
Kategooria:Surnud 2025